JohanHeinsen/ENO huggingface dataset:
Aarhuus Stifts-Tidende, 1838-07-09
For kort siden opholdt sig her i Staden den over hele Europa bekjendte polske Rabbiner Hirsch Danemark, som, formedelst sin umaadelige Hukommelse, kan henregnes til de sjeldneste Phænomener, Han er en særdeles smuk Mand paa 24 Aar, men ved sin aldrig afbrudte, yderst anstrængte Aandsvirksomhed, er han bragt i en sælsomt exalteret Tilstand, for hvilken han udentvivl snart vil ligge under. Offentligt aflagde han ingen Prøve her paa sin beundringsværdige Gave. Wollen die Danen mich horen - sagde han, so konnen sie mich auffordern, Men Opfordringen udeblev. Derimod har han, i private Cirkler, forhauset Alle ved sin mageløse Hukommelse. Udenad kan han den hele Talmud, med alle dens volumineuse Commentarer, Raschi, Josephat, Rosch, Randglosserne medberegnede, Ord til Andet Man gjennemstak en Snees Blade af Talmuden med en Naal, og med den største Nøiagtighed angav han ethvert Ord, hvorigjennem Naalen gik paa de forskjellige Blade. Naar man, i hvilkensomhelst Traktat satte hans Finger paa et Ord, og spurgte ham, hvilket Ord der stod paa samme Sted 13 Sider foran eller 15 Sider bagefter, angav han det øieblikkeligt uden nogensinde at feile. Det var Hirsch Dannemark, der strax, udaf Hovedet, opregnede 200 russiske Soldaters Navne, efterat Fyrst Paskewitse havde ladet disse oplæse for ham noglegange.
Aarhuus Stifts-Tidende, 1838-07-09
Det franske Hof=Skuespillerselskab i Berlin, som dirigeres af Hr. Delcour, er i Fredags ankommet hertil, og agter, efter dertil erholdt Tilladelse, at give en Række Forestillinger paa det kgl. Theater.
Aarhuus Stifts-Tidende, 1838-07-09
Forhenv. Urtekræmmer Bøggild opfordrer i Aviserne dem, som have grundet Aarsag til Klage mod ham, at henvende sig til vedk. Autoriteter, for at han kan drages til Ansvar for hans Handlinger, - En levende Struds er indtruffen hertil.
Aarhuus Stifts-Tidende, 1838-07-09
Odense, den 4de Juli. Den 2den de foretoges her offentligt Valg paa 6 nye Borgerrepræsentanter (Byen skal have 18). Ved det første Valg blev Hr. Gjæstgiver Larsen, der var udtraadt som den ældste af de for Tiden værende 13 Eligerede, paany valgt til Borgerrepræsentant. De øvrige Valg havde dernæst følgende Resultat: Redacteur Ove Thomsen, Borgercapitain og Snedkermester Chr. Hansen, Kbm. Kaarup, Kbm. Starup og Kbm. P. Petersen jun. Almindelig beklages Hr. Provst Assens Død, i Nørreaabye. Denne i enhver Henseende agt- og elskværdige Mand var først for omtrent et Aar siden fra Jylland kaldet her til Stiftet, men har allerede dengang paa en Svaghed, som efter mange haarde Lidelser endte med Døden. En anden brav og retsindig geistlig Embedsmand mister Stiftet ved Hr. Münsters Forflyttelse fra Rønninge til Baarse og Beldringe Kald i Sjælland. Hans Eftermand i Rønninge er den som Forfatter af flere Skrifter hæderlig bekjendte og virksomme Religionslærer Hr. Pastor Rohmann.
Aarhuus Stifts-Tidende, 1838-07-09
Fra det Holsteenske. Den 13de Juni blev en betydelig Strækning af Landskabet Eiderstedt hjemsøgt af et skrækkeligt Uveir, ledsaget af Hagl og svære Jisstumper, som endnu Dagen efter laae usmeltede.
Aarhuus Stifts-Tidende, 1838-07-09
Den nys i Aalborg afdøde Literatus P. N. Skovgaard var, i flere Henseender, en høist mærkværdig Personlighed. Han besad en stupend Masse af Kundskaber og hans Hoved var en levende Real-Encyklopædie, et levende Lexikon i alle nye og gamle Sprog. Derhos besad han en bidende Vittighed, og Faa have vel havt saadan Styrke i Jronien, som han, Hans Styl var eiendommelig, men kraftig og reen. Med alt dette forfeilede han dog sin Bestemmelse paa en sørgelig Maade, og de udvortes Kaar, hvori han levede, dannede en skjærende Modsætning til de glimrende Gaver, hvormed hans Aand var udstyret. Han var de censurdømte Forfatteres Senior i Danmark. J en mesterlig Beskrivelse over Bornholm - hans Fædrenede - havde han syndet mod Frdn. 27de Septbr. 1799. Siden skrev han Jntet af Betydenhed, og var saaledes et levende Vidne om, hvorlunde livsvarig Censur lammer de dygtigste Kræfter. Skovgaard var, aandeligt og legemligt, en sand Kæmpenatur, men skjøndt hans Aand, gjennem alle Stadier af et synkende Liv, bevarede sin Kraft, maatte dog hans physiske Natur bukke under for Angreb, der med hver Dag fornyedes. Ved sit udvortes Liv minder Skovgaard om Ewald (Meddeelt.) og Wessel.
Aarhuus Stifts-Tidende, 1838-07-09
J "Diversat af 6te de læses et saakaldet Ultimatum fra Skjærsliber J. Møller til Hr. Justitsraad Ræder i Horsens. Møller erklærer deri, at Justitsraaden har i sit Forsvar tyet til saadanne Vaaben, som man kalder "Usandheder; hvisaarsag han (Møller) skylder et æret Publicum saavelsom sin egen Reputation at berigtige samme. Allerede i Jntimationen til Deres Jnserat – siger han - søger De, som det synes, at ville kaste en Skygge paa mig hos Publicum, naar det hedder: "en de fleste Politimestere i Jylland meget bekjendt Person, uagtet De ved denne Passus hverken nævner eller er istand til at nævne et Factum, der skulde antyde paa, at dHrr. Politimesteres Bekjendtskab til mig grundede sig paa en strafværdig Vandel." Møller fordrer derfor nærmere Forklaring med Hensyn til Meningen, heraf. Dernæst overlader han til et billigttænkende Publicum at afgjøre, om Justitsraad Ræder, som Politimester var berettiget til, tvertimod Cancelliets Resolution, at nægte ham Ret til at slibe i Horsens, fordi Horsens Sliber skal være nægtet en saadan Ret i Aarhuus, og om han ikke derved ligefrem har overskredet den Pligt, Cancelliets Resolution paalagde ham. At jeg har drevet Handel i Horsens med Barbeer= og andre Knive - siger Møller – er en aabenbar Usandhed. Ogsaa er det Usandhed, naar De, Hr. Politimester, siger, at min Pige, Ane Sørensdatter, og mig levede i Horsens som Mand og Kone. Pigen har jeg havt i flere Aar i min Tjeneste, og hun har reist med mig for at gaae mig tilhaande ved Byærinder og deslige, hvilke Ærinder jeg, som en gammel Mand, ikke har kunne udføre, og det kan neppe forundre nogen Fornuftig, at jeg i en saa høiAlder medtager Pigen paa mine Reiser. Det vilde og være latterligt at antage, at jeg, en 74-aarig og svag Olding, skulde leve i et utilladeligt Forhold med min Tjenestepige." - Om jeg, som en gammel Mand, i min Affect er kommen til at sige Han til Hr. Politimesteren, kan jeg hverken bekræfte eller benægte: men hvis dette end havde været Tilfældet, maatte De derfor være berettiget til at prygle mig, Neppe Naar De sluttelig beklager, Stokken var saa jammerlig at den gik nu, saa forsikkrer jeg Dem, min Ryg kan bevidne at Deres Klage i denne Henseende er uden Grund; thi Stokken gjorde sine Ting saagodt fra Hr. Politimesterens jernstærke Haand, at kjendelige Spor lode sig tilsyne af Mishandlingen, paa min syndige Ryg, hvis høie Alder ikke ventede en saadan Behandling af noget humant Menneske i Almindelighed og en Politimester i Særdeleshed. DaHr. Politimesteren forøvrigt har vedgaaet, at jeg fik Prygl af Dem, og at De lod Dem sætte i Besiddelse af min lovlige Eiendom, Maskinen, med hvilken jeg skulde søge Erhverv, saa overlader jeg endnu som førtil Publicum at bedømme, om De ved Deres Jnserat i Randers Avis har disculperet Dem eller ikke.
Aarhuus Stifts-Tidende, 1838-07-09
Handel og Skibskart. Til Christiania var i den sidste Uge kommet nye Seilere hver Time paa Dagen, saa at der nu laae over 100 Fartøier i Havnen. Jde sidste 14 Dage var der ankommet 70 Kornladninger med omtrent 35,000 Tdr. Korn, Størstedelen Byg. Den havde ved de første Skibes Ankomst været en saadan rivende Afsætning, at Landboerne havde maattet trænge sig igjennem med deres Sækker og Poser for at erholde det Fornødne. Nu, da Størstedelen er bleven tilfredsstillet med Øieblikkets Behov, har Prisen sat sig lidet, og var ved Beretningens Afgang: Rug 19 Ort, Byg 10 Ort 16 sk. Havre 11 Ort.
Aarhuus Stifts-Tidende, 1838-07-09
Khvn., den 6te Juli. Jgaar afgik for første Gang Dampskibet Union, Capt. Bøttcher, herfra til Flensborg, og Perne
Aarhuus Stifts-Tidende, 1838-07-09
Befordringer og Afgang. Hof- og Stadsrets Procurator Buntzen beskikket til Høiesteretsadvocat. Kammerraad og Kniversitetsforvalter Gruner udnævnt til Jnstitsraad. Rector ved den lærde Skole i Slagelse, J. Qvistgaard, beskikket til Sognepræst for Aagerup og Kirkerup M. i Sielland. Sognepræst for Østertorslev Menighed i Aarhuus Stift, Provst O. Lund, til Sogne præst for Agerskov M. i Thorninglehn under Ribe St. Sognepræst for Hyllested og Rosmus M. under Aarhuus Stift, P. Worm, til Sognepr. for Christrup og Hornbeck M. i s. St. Sognepr. for Øllerup og Kirkebye M. i Fyen, T. Bredsdorff, til Sognepræst for Wissenberg i s. St. Fuldmægtig i Rentekammerets Forstcontoir T. Bentzen, udnævnt til Stempletpapiirsforvalter for Danmark. Kammersecretair O. Warnstedt til Kammerjunker. Porcellainshandler N. Petersen til Hof=Porcellainshandler.
Aarhuus Stifts-Tidende, 1838-07-09
Ledige Embeder. Tredie Lærer-Embedet ved det kongl. Skolelærer-Seminarium i Lyngbye, - Skovfoged Tjenesten ved Steendalshuus.
Aarhuus Stifts-Tidende, 1838-07-09
Dødsfald. Jnspecteur ved almindeligt Hospital S. Baumann, Justitsraadinde Grove f. Bang, Enkefrue Torværd, Smedemester Lütken, Alle i Khvn. Dannebrogsmand P. Strande i Slagelse. Dorothea Fjeldsted f. Worm i Storeheddinge. Farver Kaabe i Præstøe. Fru Majorinde Engelsted (i et Besøg) paa Rørbæk i Fyen.
Aarhuus Stifts-Tidende, 1838-07-09
Enkefru Oberstinde de Linde paa Hanberghovedgaard v. Viborg. Sadelmager Lemme i Randers.
Aarhuus Stifts-Tidende, 1838-07-09
Kbhvns Børs-Cours den 6te Juli 1838. Hamborg 2 M. a vista 200 ½. Spec. 202 – 12 Mk. 2 s. 4 pC. kgl. Obl. 93 a 93 1. Nat. Bk. Obl. (4 Febr. 1820) 101 1/2 a 102. 4 pC. uopsigelige Rigsb. Obl. 102 1/2 a 103.
Aarhuus Stifts-Tidende, 1838-07-09
Nationalbank=Actier Aarhuus. Følgende Tildragelse er et nyt interessant Belæg til den gamle bemærkning, at det virkelige Liv stundom fremviser Begivenheder, der i Eventyrlighed kappes med Poesiens dristigste Fictioner. J den sidste Trediedeel af forrige Aarhundrede var der i Landsbyen Marslet, herved Aarhuus, en Degn ved Navn Brandt, der var theologisk Candidat og en meget from Mand, hvisaarsag han ogsaa sildigere blev befordret til Præst paa Stedet. Skjøndt han selv havde en stor Børneflok og kun ringe Jndkomster, tog han dog sin Brodersøn, en fattig Dreng fra Skanderborg, til sig, og holdt ham i Aarhuus Latinskole, hvorfra han 1772 blev dimitteret af den lærde Rector, Justitsraad Worm. Paa Dr. Bastholms Anbefaling blev han 1786 af Geheimeraad Plessen kaldet til Præst i Bjerregrav. Han havde en Søn, hvis fyrrige Charakter tidligt stræbte udover de snevre Forhold, hvori han hjemme skulde bevæge sig. Han gik tilsøes, og man hørte, i mange Herrens Aar, Jntet til ham. Pludseligt viste han sig igjen i sit Fædreland, men forsvandt strax igjen, for at vende tilbage til Ostindien, hvor han drev betydelige Forretninger. Atter henrandt nu en Række af Aar. Da læstes i fremmede Aviser en Bekjendtgjørelse, at der i Jndien var afgaaet ved Døden en ugift Rigmand ved Navn Brandt, hvis Arvinger opfordredes til at ligitimere sig. Det var naturligt, at man her i Danmark antog denne Brandt for Præstesønnen fra Bjerregrav, og virkeligen gjorde hans Paarørende her i Landet de til Arvens Erholdelse fornødne Skridt. At disse maatte lykkes, var en saa almindelig Mening, at offentlige Blade endogsaa nævnte en Halvbroder af Brandt, en Landsbyskolelærer ved Sorø, som Den, der i den Afdødes Testament var indsat til Universalarving. Men efter en langvariCorrespondence og de omhyggeligste Efterforskninger kom man omsider til det Resultat, der paa officiel Maade blev konstateret, at den rige, i Jndien afdøde Brandt var en Hollænder, og at den uhyre Formue, han havde efterladt sig, var tilfalden hans fattige Paarørende i Holland.
Aarhuus Stifts-Tidende, 1838-07-09
Atter hengaaer nu et Par Aar. Da hidkommer, for nogle Dage siden, af Embedsvei, den Efterretning, at Dansken Brandt er død i Ostindien i ugift Stand, og at han, ved Testament, har indsat sine Paarørende i Danmark til Arvinger af den umaadelige Formue, som han har efterladt sig, og som, ene i Contanter, beløber sig til over 800,000 Franes. Det er mærkværdigt, at han aldrig medens han levede, har meddeelt dem noget af sin Rigdom.
Aarhuus Stifts-Tidende, 1838-07-09
J Fredags Aftes kom Dampskibet Prindsesse Wilhelmine hertil fra Kallundborg med Staben af vort Regiment, og 3 Smakker i Slæbetoug. J Løverdags kom den anden Transport, og i Dag den sidste.
Aarhuus Stifts-Tidende, 1838-07-09
Aarhuus Skibs-Liste, fra 25de Juni til 8de Juli.
Aarhuus Stifts-Tidende, 1838-07-09
Jndkomne Skibe. Skpr. Stehr, fra Altona, med Cichorierødder. Johansen, fra dito, m. dito. Krøyer, fra dito, m. dito. A. Syvertsen, fra England, m. Steenkul, N. Olsen, f. Göthaborg. C. Larsen, fra Halmstad, m. Trælast. J. Gaarn, fra Riga, m. Rug, Hamp & Hør, A. Larsen, f. Porsgrund, m. Trælast. Bengtson, fra Uddevalla, m. dito. Thorgesen, fra Østerriiser, m. dito. R. Hansen, fra Altona, m. Stykgods. Ljungberg, fra Halmstad, m. Trælast. Ditlevsen, fra Sønderborg, m. Muursteen. Halvorsen, f. Lillesand, m. Trælast. K. Bech, f. Aalborg, m. Klude. Afgaaede: Skpr. M. Glasius til Lübeck. Eggers, til Flensborg, med Hørfrø. C. Larsen, til Halmstad, m. Byg. J. Jørgensen, til Altona, m. Stykgods. Sivertsen, til Holland, m. Raps. Johansen, til Amsterdam, m. dito. H. Hansen, til Flensborg, m. Huder, og Skind. N. Olsen, til Christiania, m. Byg. H. Kaarsberg, til Christiania, m. dito. Bengtson, til Uddevalla m. Rug. Pallesen, til Drammen, m. Byg Reisende med Dampskibet Dania. Fra Kallundborg til Aarhuus: Krigsraad Bureauchef Siegers, Kammerjunker Capt. Krieger, Frue Kammerherrvinde v. Heinen med Jomfru Mathiesen, Comtesse Holstein, Frøken Flindt, Capitain Koefoed, Jfr. Begtrup, Student Schougaard, Exam. juris Gjorup, Fru Høyer, Frøken Høyer, Handelsfuldm. Schafer, Mad. Ørum med Jomfrue og Broder, Jfr. Bech, Fuldm. Brorson, Mad. Poulsen, Literatus Hillerup, Tobaksfabriqveur Obel, Jfr. Kryger, Sognepræst Poulsen med Kone, Barn og Tjenestepige, Handelsbetjent Knudsen, Premier=Lieutn. v. Neergaard, Fru v. Neergaard, Jfr. Møller, Cancellieraad Landt med Frue, Mad. Kjerulff, Cand. juris Reiersen, Corporal Ørum. Fra Aarhuus til Kallundborg: Etatsraad Bankdirecteur Hvidt med Datter, Fru Hald med Datter, Enkefru Fugl med Datter, Grosserer Borup, Provst Magnussen, Proprietair Busch med Kone og Børn, Jomfruerne J. Secher og S. Møller, Mad. Lind haard med 2 Børn, Hr. O. Lindhard, Amtmand v. Lindholm, Proprietair Cohn, Apotheker Arnzen, Pastor Budde, Pastor Lund, Capitain Bender, Justitsraad Stiftsphysicus Hansen, Stiftslandinspecteur Hansen, Pastor Jacobsen, Forpagter Jacobsen, Enkemadame Conradsen, Jfr. Garnæs, Guidecorporal Brasen.
Aarhuus Stifts-Tidende, 1838-07-09
Bekjendtgjørelser. De Stutteriebesigtigelser, som, i Overeensstemmelse med Placaten af 25de Februar forrige Aar, skulle afholdes i Jylland, blive i indeværende Aar foretagne saaledes: i Veile den 20de og 21de Juli, i Skanderborg den 23de og 24de Juli, i Randers den 26de, 27de og 28de Juli, i Rold den 30te og 31te Juli, i Hjørring den 2den og 3die August, i Thisted den 6te og 7de August, i Nykjøbing paa Morsøe den 8de August, i Skive den 10de og 11te August, i Holstebroe den 13de og 14de August, og i Varde den 17de og 18de.
Aarhuus Stifts-Tidende, 1838-07-09
Ved Besigtigelsen i Nykjøbing paa Morsøe kunne alene fremstilles Følhopper tilligemed deres Føl til Concurrence om de ved fornævnte Placat anordnede forhøiede Præmier samt unge Hingste til Bedømmelse, hvorimod Uddelingen af Hingstpræmier samt Udbetalingen af de hidtil bestemte Præmier af 2 Rbd. Sølv, for hver Følhoppe, som er indbrændt for Aaret 1835, fremdeles som hidtil skeer i Thisted. Paa sidstnævnte Sted saavelsom paa ethvert af de øvrige Besigtigelsessteder skal den første Dag foretages Besigtigelse af Hingste samt Udbetaling af de ældre Præmier for Føl hopper, og paa den anden Dag skeer Besigtigelsen af de Følhopper tilligemed deres Føl som fremstilles til Concurrence om de ovenmeldte forhøiede Præmier. Dog skulle i Randers den anden Dag ikkun fremstilles alle Hopper fra Randers Amt, norden for Fjorden, og paa den tredie Dag alle Hopper fra den Deel af Amtet, der ligger sønden for Fjorden samt af Viborg, Aar i huus og Standerborg Amter, forsaavidt Beboerne ifølge Placatens Bestemmelse kunne stille deres Heste til Besigtigelsen i Randers. Jøvrigt gjøres herved samtlige Vedkommende opmærksomme paa: a) at de, der æske den hidtil anordnede Præmie af 2 Rbd. rede Sølv for Følhopper, som ere indbrændte for Aaret 1835 og have Føll, skulle, for at Præmien kan udbetales, paa den ved Jndbrændingen i sin Tid af Stutteriecommissionen meddeelte Attest have erhvervet vedkommende Øvrigheds Paategning om, at den paagieldende Hoppe er foreviist tilligemed sit Føl b) at ingen Hoppe kan indbrændes som stutteriedygti med mindre den holder 9 Qvarteer 5 Tom. sjellandsk Anlægsmaal og er i en Alder af ikke under 4 eller over 14 Aar. c) at der foruden hvad af de til Præmier for Følhopper allernaadigst bevilgede 2200 Rbd., efter at de ældre Følhoppe=Præmier deraf ere afholdte, kan anvendes til forhøiede Hoppe=Præmier, vil til Præmier, for Hopper, som have Føl med Fuldblodshingste, kunne anvendes en Sum af 295 Rbd. rede Sølv, der udgjør Beløbet af de Fuldblodshingstene Cassio og Brother to Margrave samt 7 Følhopper i forrige Aar tilkjendte Præmier, hvilke af Hestenes Eiere bleve skjænkede i det angivne Øiemed. d) at Bestemmelsen af, hvor stor en Sum der paa ethvert Sted især vil kunne anvendes til Hoppe=Præmier, er overladt de Kongelige Commissarier. c) at det, forsaavidt de ældre Anordninger Stutterievæsenet betræffende ikke ved Placaten af 25de Februar, forrige Aar ere forandrede, har sit Forblivende ved de i bemeldte Anordninger indeholdte Bestemmelser.
Aarhuus Stifts-Tidende, 1838-07-09
Den Kongel. Direction for Stutterievæsenet og Veterinairskolen, den 30te Juni 1838.
Aarhuus Stifts-Tidende, 1838-07-09
J Overeensstemmelse med Forordningen af 27de September 1799 s. 20 bringes herved til offentlig Kundskab; at Aar 1838, Mandagen den 11te Juni blev i den Kongelige Lands-Over- samt Hof= og Stadsret i Kjøbenhavn afsagt Dom i Sagen.
Aarhuus Stifts-Tidende, 1838-07-09
No. 27 Slagtermester Jørgen Schmidt paa hans Hustrues Gjordemoder Schmidts Vegne, contra: Anne Kirstine Holm, Bødkersvend Peter Holms Hustrue, med fornævnte hendes Mand og Værge, og saaledes : kjendt for Ret.
Aarhuus Stifts-Tidende, 1838-07-09
Det paastævnte i Kjøbenhavns Commissionstidende for 1837 No. 141 af Jndstævnte Anne Kirstine Holm, Bødkersvend Peter Holms Hustrue, indrykkede Avertissement bør, forsaavidt sammes Jndhold, ifølge det Ovenstaaende, kan ansees fornærmeligt for Citanten, Slagtermester Schmidts Hustrue Gjordemoder Schmidt, dødt og magtesløst at være, og ikke komme fornævnte Gjordemoder Schmidt til Skade paa gode Navn og Rygte i nogen Maade. Saa bør og Indstævnte Anne Kirstine Holm med hendes ovennevnte Mand og Værge, for hendes i saa Henseende udviste Forhold i Mulct til Kjøbenhavns Fattigvæsens Hovedkasse erlægge 50 Rbd. Sølv, samt udrede til det Offentlige Rettens Gebyhr, Skriversalarium og Godtgjørelse for det stemplede Papir, der saafremt Sagen ikke fra Citantens Side havde været beneficeret, skulde have været erlagt og forbrugt, og derhos Salarium til Citantens beskikkede Sagfører Procurator Lange med 10 Rbd. Sølv. Det Jdømte betales inden 15 Dage efter denne Doms lovlige Forkyndelse under Adfærd efter Loven. Justitscontoiret i ovenmeldte Ret, d. 18de Juni 1838. Hoff.
Aarhuus Stifts-Tidende, 1838-07-09
J Overeenstemmelse med Amtets Skrivelse til mig af 12te dennes der indeholder en Communication af det Kongelige General-Toldkammer og Commerce-Collegii=Resolution. af 2den f. M., bringes herved til almindelig Kundskab, at Consumtionslinien omkring Skanderborg Kjøbstad saaledes som samme er beskreven i min Bekjendtgjørelse i No. 93, af Aarhuus Stiftstidende for Aar 1828 forbliver indtil videre uforandret undtagen for Strækningen fra Byens Nørreport til Søen for hvilken Strækning Linien drages fra Porten langs Landeveiens østre Side ud til den søndre Ende af Udflotterhaset Nr. 114 og derfra i lige Retning langt Skjellet imellem Fuldmægtig Buemanns og Kjøbmand Overbyes Lodder til Søen. Forsaavidt Linien paa den ommeldte Strækning ikke maatte blive kjendelig ved Hegn eller deslige, vil den blive afsat ved Pæle. Iøvrigt træder denne Forandring først i Kraft 3 Uger,
Aarhuus Stifts-Tidende, 1838-07-09
fra denne Bekjendtgjørelses Datum. Skanderborg, d. 26 Juni 1838. Blichfeldt.
Aarhuus Stifts-Tidende, 1838-07-09
J Boet efter afgangne Kjøbmand Poul Nørgaard bliver Tirsdagen den 24de Juli d. A., om Eftermiddagen Kl. 3, i Stervboegaarden No. 72 paa Middelgade her i Byen af undertegnede Executores testamenti, afholdt en Skiftesamling, for at afgjøre adskillige vigtige Sager Boet vedkommende og in Specie om det forventende høieste Bud ved Auctionen, som afholdes over Gaarden samme Dags Formiddag, skal antages eller ikke. Dette bekjendtgjøres herved til Creditorernes og Arvingernes Efterretning i Henhold til Placat 2de April 1824. Aarhuus, den 29de Juni 1838. Th. Funder. C. Jngerslew.
Aarhuus Stifts-Tidende, 1838-07-09
Da det ved Auctionen den 12te dennes, over den afgangne Kjøbmand Poul Nørgaards Boe tilhørende Gaard No. 72 paa Middelgade her i Byen, gjorte Bud, ei er blevet approberet, afholdes, efter Begjæring af Boets Executores, en nye Auction over bemeldte Gaard Tirsdagen den 24de Juli d. A., Kl. 10 Formiddag, i selve Gaarden, som bestaaer af 10 Fag Forhuus til Gaden, 21 Fag Sidehuus, 19 1/2 Fag Baghuus, Alt 2 Etage, og 12 Fag Halvtag, samt betydelig Gaardsrum og Have. Gaarden, der er ved vedligeholdt, og som strax kan tiltrædes, er særdeles vel skikket for en Kjøbmand, og afgiver foruden Bopæl til denne, tillige en særskilt Leilighed til Udleie, hvoraf for Tiden haves 120 Rbd. aarlig. Lysthavende indbydes, med den bemærkning, at Gaarden agtes bestemt bortsolgt hvis nogenlunde antageligt Bud skeer. - Aarhuus, den 29de Juni 1838.
Aarhuus Stifts-Tidende, 1838-07-09
Auctionsretten. Jfølge vedtagen Bestemmelse i Boet efter afgangne pensioneret Lieutenant og Landmaaler L. J. Aarestrup, foretages Auction Tirsdagen den 17de Julii førstkommende, om Eftermiddagen Kl. 2, i Gaarden No. 198 paa Studsgade, over dette Boes Løsøre, bestaaende af: Borde, Stole, et Schatol med Skab, et Sengested, nogle Sengeklæder, Gangklæder, endeel Bøger og Landkort, samt Landmaaler-Apparater, noget Kjøkkentøi m. m. hvilket herved bekjendtgjøres. Aarhuus, den 28de Juni 1838. Auctionsretten.
Aarhuus Stifts-Tidende, 1838-07-09
Tirsdagen den 17de Juli førstkommende, Kl. 11 Formiddag, afholdes Auction over Jens Christensens Selveiergaard, Nyedamsgaard koldet, paa Østbirk Mark i Østbirk Sogn. Den staaer for Hart torn 2 Tdr. 4 Skpr. 1 1/2 Alb. Dens Udsæd er aarlig 6 Tdr. Rug, 4 Tdr. Byg, 10 a 12 Tdr. Havre, 2 Tdr. Boghvede, 3 Tdr. Kartofler, Arealet er omtrent 60 Tdr. Land, god Jord. Af Enghøe avles 18 til 20 Læs. Tørveskiær haves til Fornødenhed. Af Kreaturer holdes 2 Heste, 6 Køer, 2 Unghoveder, 12 til 14 Faar. Auctionen afholdes i Gaarden Lysthavende indbydes. – Woer og Nim Herreders Contoir Horsens, den 1ste Juli 1838. Bernth.
Aarhuus Stifts-Tidende, 1838-07-09
Torsdagen den 19de dennes, om Formiddagen Kl. 9, bliver efter Magistratens og Repræsentantskabets Begjæring afholdt offentlig Auction over Opførelser, af en ny Raadstuebygning her i Byen. Conditioner, Tegning og Overslag ligge 8 Dage forinden Licitationen til Eftersyn hos Formanden i Repræsentantskabet, Hr. Kjøbmand Erichsen. Lysthavende indbydes behageligen at ville give Møde til Tid og Sted. Byfogedcontoiret i Kolding, den 4de Juli 1838. J Justitsraad Estrups Fraværelse G. Saxild, constitueret.